Alustuseks siis eelmise postituse kommentaarid/vastused.
liivikas42 - pildil oli tõesti 16 satsisalli, mis kõik erinevad.
pirre - kui mõtled seda sinise-valgega salli, siis selle nimi on Jääkukka, aga kui tumesinise-lillaga (viimasel sallipildil, hästi tume), siis selle nimi on North Roe vms.
Selles kuus siis pisike tegemine.
Ühed pisikesed käimad, mis teel ühe pisikese poisi poole.
Plaanis oli küll, et teeks iga kuu miskit suuremat... näiteks igal kuul vastavat värvi kolmnurkse salli... no ei tahtnud jaanuaris valge lõng näppu jääda, nii palju oli ahvatlevaid värvilisi lõngu.
Raamimise on ka läbinud minu 2 järgmist salli.
Nimetu leheline. Võtsin lihtsalt kusagilt mingi lehe motiivi, seda siis veidi kohandades omale sobivaks ja panes kolmnurkseks, saingi valmis sellise salli.
Lõng Raasiku üleminekuga 8/2
Ja veidi lähemalt
Nimetu kassikäpaline. Nagu ka eelmise puhul võtsin siingi kusagilt kassikäpa motiivi ja hakkasin seda kolmnurkse salli jaoks töötlema. Tegin seal päris mitmeid muudatusi ja kuduma hakates ilmnes, et päris nii ei saagi teha, kui olin omale valmis joonistanud, eks siis tegemise käigus muutsin selliseks, et saab teha. tulem meeldis mulle väga ja kindlasti on varsti oodata selle mustriga veel salle.
Lõng Jõgeva üleminekuga, 8/2
Lähem vaade ka, kuigi muster ei ole ei siin ega seal eriti hästi näha.
Selle halli salli puhul on veel erilist see, et pole enne teinud ühelegi kootud sallile narmaid ja see on ka üle pika aja üks väiksemaid, ülemine äär on kusagil 180-190cm
Venitamise ootel on veel 1 kolmnurkne sall, aga selle jaoks vaja vist suuremat raami ja 3 Annise laadset toodet, neid kahjuks ei saa raamile panna ja peab jälle nõeltega põranda külge torkima.
Hetkel aga asusin üle pika aja pärlite kallale.
minni posted @ 14:43 - Link - kommentaarid (5)
Enne aasta möödumist viimasest blogi postitusest tuletas Drex mulle pea iga päev meelde, et aasta hakkab varsti täis saama.... Olin päris kindel, et seda ei juhtu... nüüd aga nagu näha, hakkab teinegi aasta mööduma Seekord loodan, et seda ei juhtu ja saan uuesti järjepeale. Aega on möödunud nii palju, et enam ei oskagi siin toimetada ja paistab, kas piltide lisamisega ka veel toime tulen...
Mõned meenutused eelmisest aastast. Tehtud sai väga palju, aga enamus asju ei jõudnud pildile.
Võtsin osa ka paarist projektist.
Kurk sooja. Kahjuks ei lõpetanud piltidega, kuigi projekti raames said ikka päris mitmed kurgud sooja.
Jõulukuulid. Pildile jõudis 3 kuuli ja need ka läksid projektis arvesse.
From Tehtud 2011
Selle pildi lisamine oli nagu raketiteadus + telefonitsi konsulteerimine. (loodan, et ka õnnestus
Aasta lõpus sai tehtud (nagu palud teisedki) päris arvestatav hunik satsikaid, no vähemalt 25tk kindlasti. Siin siis pilt, kus on koos mu esimene ports. Siit ka küsimus, mitu salli on pildil?
Päris palju salle sai ka tehtud, millest pildile jäid vaid mõned.
Viimaselt pildilt on ka näha, et olen omale lõpuks saanud salli kuivatamise raami, mille tegi valmis mu oma mees. Sai teine sihuke kodune ja armas, kasutatud käepärast olnud materjale vaid naelad sai ostetud.
Enamjaolt olen teinud ehteid, kuid pilte neist ei ole... no ei olnud mitte seda pildistamise soont. Siia tuleb vaid üks ehtepilt, millel minu lemmikuim teema - ussitamine.
Eelmisest aastast veel mõned meeleolupildid, mis ikka mu armsast kassist.
Lapsed sööma!
Ühte pärlikarpi peab ka üks kass ära mahtuma!
Kus on kass, käsitöökass?
Loodan nüüd siia jälle tihemini sattuda.
minni posted @ 12:59 - Link - kommentaarid (6)
086242 Külastust...